เช็กให้พร้อมก่อนซื้อรถ
งานมหกรรมบางกอก อินเตอร์เนชั่นแนล มอเตอร์โชว์ 2015 เริ่มขึ้นแล้วตั้งแต่วันที่ 25 มี.ค.&#8211;5 เม.ย. 2558 อาคารชาเลนเจอร์ 2 อิมแพค เมืองทองธานี ค่ายรถยนต์ต่างโหมโปรโมชั่นจูงใจซื้อ ทั้งดอกเบี้ย 0% ผ่อนนาน 72 เดือน ทั้งลดทั้งแจกทั้งแถม ยิ่งกระตุ้นต่อมให้อยากกระฉูดจะได้ครอบครองเป็นเจ้าของรถยนต์สัักคัน&nbsp;
26 มี.ค. 2558

งานมหกรรมบางกอก อินเตอร์เนชั่นแนล มอเตอร์โชว์ 2015 เริ่มขึ้นแล้วตั้งแต่วันที่ 25 มี.ค.–5 เม.ย. 2558 อาคารชาเลนเจอร์ 2 อิมแพค เมืองทองธานี ค่ายรถยนต์ต่างโหมโปรโมชั่นจูงใจซื้อ ทั้งดอกเบี้ย 0% ผ่อนนาน 72 เดือน ทั้งลดทั้งแจกทั้งแถม ยิ่งกระตุ้นต่อมให้อยากกระฉูดจะได้ครอบครองเป็นเจ้าของรถยนต์สัักคัน  
ก่อนที่จะซื้อรถยนต์สักคัน มาตรวจเช็กความพร้อมตัวเองก่อนที่จะกู้เงินซื้อรถ ใครที่มีเงินก้อนซื้อรถเงินสดก็คงไม่มีปัญหา แต่คนที่จะยังเพิ่งเริ่มต้นทำงานทำใหม่ๆ จะถอยรถใหม่สักคันจะต้องอาศัยเงินกู้ ก่อนที่จะกู้เงินซื้อรถจึงควรสำรวจความพร้อมกันก่อน
1.สำรวจความต้องการของตัวเอง “แค่อยากได้” หรือ “จำเป็นต้องมี”? บางคนอาจจะสรรหาสารพัดข้อดีการซื้อรถได้มากมาย เพื่อสนับสนุนว่า ฉันควรจะซื้อรถยนต์ เช่น เพื่อความสะดวกในการทำงานติดต่อธุรกิจ บ้านอยู่ไกล ครอบครัวจะได้สบาย ถ้าทบทวนดีแล้วว่าคุณมีความต้องการซื้อรถจริงๆ หรือเปล่า
2.สำรวจศึกษาข้อมูลของรถให้เหมาะสมกับความต้องการ การใช้ประโยชน์
3.สำรวจด้านการเงิน และความสามารถการผ่อนชำระ โดยหลักการคร่าวๆ จะต้องศึกษาว่าควรวางเงินดาวน์เท่าไร และผ่อนกี่ปี ต้องเสาะหาเปรียบเทียบเงื่อนไขการกู้ที่ดีสุด ซึ่งปกติค่ายรถแต่ละเจ้าก็จะมีบริษัทลีสซิ่งให้บริการอยู่แล้ว
เบื้องต้น เงินดาวน์ไม่ควรต่ำกว่า 20% เพราะยิ่งดาวน์น้อย คุณจะต้องจ่ายดอกเบี้ยแพง เงินผ่อนรายเดือนไม่ควรมากกว่า 40% ของรายได้หรือเงินเดือน เช่น ถ้ามีเงินเดือน 1.8  หมื่นบาท ต้องผ่อนรถเดือนละ 8,000 บาท คิดเป็น 44% ของเงินเดือนแล้ว แบบนี้ก็คงลำบากแน่ๆ เพราะมีเงินเหลือกินเหลือใช้เพียง 1 หมื่นบาท อีกทั้งยังมีค่าใช้จ่ายรายเดือนอื่นๆ ที่ยังต้องจ่ายอยู่เป็นประจำ ไหนยังต้องเตรียมเงินค่าน้ำมัน ค่าตรวจเช็กสภาพรถ ค่าประกันภัย ฯลฯ
การเลือกผ่อนรถ : ดาวน์น้อยผ่อนนาน มีข้อดีที่ทำให้ภาระใช้จ่ายแต่ละเดือนไม่หนักหนาสาหัสเกินไป แต่ด้วยระยะผ่อนนาน เมื่อคำนวณออกมาแล้ว คุณจ่ายดอกเบี้ยให้ธนาคารเยอะกว่า และถ้าจะคิดผ่อนรถไปสักระยะหนึ่ง ได้โบนัสพิเศษ หรือถูกหวย ได้เงินก้อนจะมาโปะหนี้รถให้หมดนั้น จะต้องดูเงื่อนไขสัญญาเพราะการผ่อนรถส่วนใหญ่จะมีเงื่อนไขจะห้ามกลบหนี้ให้จบก่อน 3 ปีหรือห้ามจบก่อน 5 ปี
ท้ายสุด ต้องทำใจว่าถ้าคุณผ่อนไม่ได้ 2-3 งวด เตรียมใจไว้ได้ว่าลีสซิ่งจะต้องมายึดรถขายทอดตลาดให้เร็วที่สุด เพราะยิ่งปล่อยไว้นานรถราคาก็จะตก และเมื่อขายทอดตลาดแล้วราคารถไม่คุ้มมูลหนี้ที่เรายังค้างชำระหนี้อยู้ เจ้าหนี้ก็ยังมีสิทธิที่จะฟ้องร้องให้คุณต้องจ่ายส่วนต่างหนี้ด้วย
ดังนั้น จะซื้อรถใหม่ตั้งสติให้ดีก่อนที่จะสตาร์ทรถป้ายแดง